### **«Негізгі орта, жалпы орта білім беру туралы құжаттардың телнұсқаларын беру»**

(Қазақстан Республикасы Білім және ғылым министрінің 2020 жылғы 4 мамырдағы № 172 бұйрығы)

**Мемлекеттік қызмет жеке тұлғаларға тегін көрсетіледі**

**(бұдан әрі - көрсетілетін қызметті алушы).**

**Мемлекеттік қызмет көрсету нысаны: электрондық (ішінара автоматтандырылған) және (немесе) қағаз жүзінде.**

**Мемлекеттік қызмет көрсету нәтижесін ұсыну нысаны: қағаз түрінде.**

**Мемлекеттік қызмет көрсету мерзімі:**

1) көрсетілетін қызметті берушіге немесе Мемлекеттік корпорацияға өтініш берген кезде көрсетілетін қызметті алушы құжаттарды тапсырған сәттен бастап - 15 жұмыс күні;

**Жұмыс кестесі**

1) көрсетілетін қызметті берушіде – Қазақстан Республикасының еңбек заңнамасына сәйкес демалыс және мереке күндерін қоспағанда, дүйсенбіден бастап жұманы қоса алғанда, сағат 13.00-ден 14.00-ге дейін түскі үзіліспен, сағат 9.00-ден 18.00-ге дейін, көрсетілетін қызметті берушінің белгіленген жұмыс кестесіне сәйкес;

2) Мемлекеттік корпорация – Қазақстан Республикасының еңбек заңнамасына сәйкес демалыс және мереке күндерін қоспағанда, дүйсенбі - сенбі аралығында, жұмыс кестесіне сәйкес түскі үзіліссіз сағат 9.00-ден 20.00-ге дейін;

3) портал-тәулік бойы.

**Мемлекеттік қызметті көрсету үшін қажетті құжаттар тізбесі**

көрсетілетін қызметті берушінің кеңсесіне немесе Мемлекеттік корпорацияға жүгінген кезде:

1) құжатты жоғалтқан немесе бүлдірген білім алушының немесе кәмелетке толмаған баланың ата-анасының (заңды өкілінің) негізгі орта және жалпы орта білім беру ұйымы басшысының атына жазылған өтініші;

2) білім алушының туу туралы куәлігі немесе жеке куәлігі (паспорт) (жеке басын сәйкестендіру үшін талап етіледі);

3) Тегі (Аты, Әкесінің аты (бар болса) өзгерген және (немесе) білімі туралы құжат бүлінген кезде білімі туралы құжаттың түпнұсқасы қоса беріледі.

порталға:

ұялы байланыс операторы ұсынған көрсетілетін қызметті алушының абоненттік нөмірін тіркеген және порталдың есептік жазбасына қосқан жағдайда, көрсетілетін қызметті алушының электрондық цифрлық қолтаңбасымен немесе бір реттік парольмен куәландырылған негізгі орта және жалпы орта білім беру ұйымы басшысының атына электрондық құжат нысанындағы өтініш.

Мемлекеттік қызметті Қазақстан Республикасының негізгі орта және жалпы орта білім беру ұйымдары (бұдан әрі - көрсетілетін қызметті беруші) көрсетеді.

**Өтінішті қабылдау және мемлекеттік қызмет көрсетудің нәтижесін беру:**

1) негізгі орта және жалпы орта білім беру ұйымдарының кеңсесі;

2) "Азаматтарға арналған үкімет" мемлекеттік корпорациясы" коммерциялық емес акционерлік қоғамы (бұдан әрі - Мемлекеттік корпорация);

3) "электрондық үкімет" "www.egov.kz веб-порталы (бұдан әрі - портал) арқылы жүзеге асырылады.

**Check ЛИСТ**